11 शैतान के बहकावे में आकर आदम और हव्वा ने यहोवा के खिलाफ बगावत की। ऐसा करके वे मानो कह रहे थे: “हमें यहोवा की हुकूमत नहीं चाहिए। हम अपने अच्छे-बुरे का फैसला खुद कर सकते हैं।” यहोवा इस मसले को कैसे निपटाता? वह अपनी सृष्टि में समझ रखनेवाले सभी प्राणियों को कैसे सिखा सकता था कि हुकूमत करने का उसका तरीका ही सबसे बेहतरीन है, और बागियों का दावा गलत है? कुछ लोग शायद कहें कि परमेश्‍वर को उसी वक्‍त उन बागियों को खत्म कर देना चाहिए था और नए सिरे से इंसान की सृष्टि करनी चाहिए थी। लेकिन ऐसा करने से यहोवा का यह मकसद अधूरा रह जाता कि धरती एक खूबसूरत फिरदौस बने और आदम और हव्वा की संतानों से आबाद हो। (उत्पत्ति 1:28) और यहोवा हर हाल में अपना मकसद पूरा करता है। (यशायाह 55:10, 11) इसके अलावा, अगर परमेश्‍वर अदन में ही उन बागियों को खत्म कर देता, तो अपनी हुकूमत पर लगाए इलज़ाम को वह झूठा साबित नहीं कर पाता।